af en nl nb en en nb af nl nl az it nb pl en fr en af nl en en en nb af nl nl az it en nl en fr lb af nb en af af af nl nl nl af en af en nl af en nl af af af en nl en af en af en nb af en af en af nl af nl fr en nl en nl ca en en af en af en ca en en nl en lb en nl en en nl en af en nl en en nl en af en nl en en nl en af en nl en en pl en af en af en af nl af en af af en af en af nl pl nl nl it nl nl et af nl af af af nl nl nl fr en fr jbo it kn pt nl sl br en en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en de id en en it en nl nl nl en nl es af af fr af nl nl nl af af nl en en en en
Wys items op etiket: miljoen - Dominee.org.za - Die Woord vir Almal!
Teken in op die RSS voer
Saterdag, 04 April 2015 22:55
Ek sou kon doen met ‘n miljoen...
(Draai na mekaar en vertel mekaar wat die drie belangrikste dinge sal wees wat jy sou doen as jy nou ’n  miljoen rand wen...)
Dit sou so lekker vir my en my vrou wees om ons huis af te betaal; ‘n paar rand in die bank te hê sodat ons nie weer so swaar sal kry as een van ons ons werk verloor nie; geld wegsit vir die kinders se universiteit; ‘n dubbelcab te hê, geld vir die kerk en vir behoeftige organisasies te gee...
Dis juis omdat ons geld wil hê dat ons waag, soms alles waag, want elke keer glo ek dat ek hierdie keer gaan wen!
Kaarte word gekrap, rande vir die masjien gevoer, ontbloot ons lewens voor miljoene mense dmv die kamera.. alles met die hoop dat ek tog die keer die “jackpot” sal slaan...
Mense het verskillende redes waarom hulle dobbel:
1. Maklike pad na rykdom - onweerstaanbare drang na rykdom - sonder om daarvoor te werk
2. Avontuur - die tinteling en afwagting, die pret en plesier wat wen eindelik bring
3. Liefdadigheid - geld gee vir ‘n goeie doel (ja, iemand het met ‘n goed bedoelde hart gesê dat hy wens hy wen ‘n miljoen rand om vir die kerk te gee sodat hulle my dienste voltryds kon bekostig... menslik gesproke ‘n briljante idee - maar kan ‘n Christen so optree?
Verskeie artikels het die afgelope tyd verskyn en kerke het selfs teenstrydige standpunte oor veral lotery. Almal wil weet is dit reg of verkeerd? Waarom? Onderliggend is daar ‘n behoefte en smag na ‘n wonderwerk wat my uit my gemors en wanhoop sal haal  - iets soos ‘n miljoen kan my weer in staat stel om mens te wees - om selfs vir iemand iets te beteken!
Ja, ‘n hele paar artikels wys ons op die gevare van dobbel en wil ons waarsku dat dobbelary newe-effekte het soos gierigheid en naywer. Ek wonder of dit nie andersom is nie? – dit is agv ons gierigheid en onvertroue op God, dat ons dobbel...
Maar, ek wil daarom vanoggend nie vir julle goue reêls probeer gee waarom dobbel verkeerd is nie. Nee, ek wil juis oor die probleem praat wat VOOR dobbel lê, praat. Die ding wat maak dat ek wil dobbel en kanse waag.
Ek nooi julle almal om by Matteus 6 oop te maak en saam met my te kyk wat Jesus in sy eie woorde vir ons gesê het. Ek gaan eers net ’n paar verse samevattend lees. (Mt.6:19-21,24,32-34)
(Plaas #6 in perspektief) Deel van die Bergrede waar die tien gebooie in Nuwe Testament taal uitgespel word. Dit gaan hier veral oor die liefde tot die naaste en watter plek ek daarin het.
(Lees en verduidelik stap vir stap).
Ø Let op. Die “opskrif” van elke perikoop is in ‘n vraagvorm.
Ø Daar is ‘n negatiewe sowel as ‘n positiewe stelling in elke perikoop wat die opskrif of vraag antwoord.
Ø Saam met elke perikoop gaan ook ‘n belofte van die Here.
1. Vers 1: “As julle armes help...”
√jou goeie dade moet verborge bly...
2. Vers 5: “As julle bid..”
X bid om deur mense verheerlik te word nie..
√ vergewe mense hul oortredinge...
3. Vers 16: “As julle vas...”
X moenie swaarkry wys om simpatie te wek...
4. Vers 16: Veronderstel: “As julle skatte bymekaar maak...”
X moenie aardse skatte bymekaar maak nie...
√  maak Koninkryk-skatte bymekaar..
5. Vers 22: Veronderstel: “As julle wil lewe/getuig...”
X moenie sonder hoop / depressief lewe nie...
√  kyk met geloof na die wêreld...
6. Vers 24: Veronderstel: “As julle werk...”
X moenie Mammon (geldgod) dien nie...
√  dien God, die Voorsiener...
7. Vers 25-32: Veronderstel: “As julle bekommerd raak...”
X moenie wanhopig raak nie..
√  beywer jou vir die koninkryk van God en vir die wil van God...
Die belofte wat met elke perikoop saam gaan is: “Die Vader wat sien wat verborge is, sal jou beloon” of soos vers 33 dit saam vat: “...dan sal Hy julle ook al hierdie dinge gee.” Dit is beloning of  voorsiening wat geen lotery of gelukslag kan belowe nie!
Ja, geld en besittings maak ‘n belangrike deel van ons lewe uit! Dit is die tydsgees “hoe meer jy het, hoe meer wil jy hê...”
Rykdom en besitting is nie verkeerd nie - dit moet net die plek van God inneem nie... Dit is die gevaar van dobbel en lotery!!!
Mt 6:33 stel die orde duidelik: soek EERS die koninkryk van God, dan sal GOD voorsien (nie jyself nie...)
Sekuriteit lê in die koninkryk van God en nie in besittings nie. Die beste opbrengs en rente wat jy kan verdien is om in die Koninkryk en wil van God te belê!
Om die koninkryk van God te soek beteken dat ek al my vertroue op God en sy liefde vir my en die mensdom sal plaas en dan Sy wil te DOEN!
Wanneer jy God werklik begin vertrou ontdek jy dat waar alles in die lewe wankelbaar is – God juis altyd vasstaan en vertrou kan word. Geluk en sekuriteit kan NET by God gevind word!
Christen-mense dobbel  – met al die goeie en slegte redes en verskonings - omdat hulle God nie regtig vertrou nie en menslik gesproke maklike oplossings vir hulle probleme soek...
Teks (Bv. Johannes 3:16) Matteus 6:1 34 (33)
Prente van "Tatta Ma Chance"
Voorgestelde liedjies & musiek
Gebed:  Here... “moenie toelaat dat ek vals is en lieg nie; moet my nie arm maak of ryk nie, gee my net die kos wat ek nodig het, sodat ek nie te veel het en U verloën en sê: “Wie is die Here?” nie, en sodat ek nie arm word en steel en my God se Naam oneer aandoen nie.”     Amen
1. NAV. 1987. Bybelgenootskap van SA. Nasionale Boekdrukkery.
Tydsduur (bv. 15 min) 60 minute
Registreer of teken in om te publiseer en/of kommentaar te lewer en nuus te ontvang
Gebruikernaam vergeet? Wagwoord vergeet?
Of teken in met:
Nog nie 'n lid nie? Registreer
Oorweeg asb 'n donasie vir die instandhouding en ontwikkeling van Dominee.org.za
Webmeester (2) Koninkrykstyd (0 kommentaar)
George van der Walt (1) God is met ons wanneer dit goed gaan en wanneer ons swaarkry (0 kommentaar)
bekering bele bybelstudie dankbaarheid dobbel drome gebedsywer gehoorsaamheid geld genade glo god met ons hart heiligmaking konininkryk konteks kwaad liefde miljoen nuut paasfees skoolopening sleutel sonde stiltetyd teks toewyding verhouding vrees ware geloof
Kopiereg © 2007-2018 Dominee.org.za - Die Woord vir Almal! Alle Regte Voorbehou.
Die domeine Dominee.org.za en Dominee.co.za word privaat besit en bestuur deur Dirk C Lourens.
Met trots ontwikkel en versorg deur eKaya WEB Services.
How to resolve AdBlock issue?